Stromová 1,  813 30 Bratislava 1

OCHRANA OSOBNÝCH ÚDAJOV 

INFORMÁCIE PRE DOTKNUTÉ OSOBY – NÁVŠTEVNÍKOV

k monitorovaniu vstupných priestorov 
a kontrole totožnosti pri jednorazovom vstupe do budovy

Vážení návštevníci Ministerstva školstva, vedy, výskumu a športu Slovenskej republiky,

v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje Smernica 95/46/ES (všeobecné nariadenie o ochrane údajov) Ministerstvo školstva, vedy, výskumu a športu Slovenskej republiky (ďalej len „MŠVVaŠ“ alebo „ministerstvo“) informuje dotknuté osoby – návštevníkov budovy ministerstva - o spracúvaní ich osobných údajov získaných monitorovaním vstupných priestorov a kontrolou totožnosti pri jednorazovom vstupe.

MŠVVaŠ monitorovaním vstupných priestoroch budovy inštalovaným kamerovým systémom a kontrolou totožnosti návštevníkov pracovníkom strážnej bezpečnostnej služby spracúva bežné osobné údaje: podobizeň fyzických osôb, ich prejavy osobnej povahy a titul, meno, priezvisko. 

1.	Totožnosť a kontaktné údaje prevádzkovateľa

Ministerstvo školstva, vedy, výskumu a športu Slovenskej republiky, 
IČO: 00 164 381,
sídlo: Stromová ul. č. 1, 813 30 Bratislava,
webové sídlo: www.minedu.sk.

2.	Kontaktné údaje zodpovednej osoby prevádzkovateľa

Zodpovednú osobu ministerstva možno kontaktovať s otázkami týkajúcimi sa spracúvania  osobných údajov dotknutých osôb a vo veci uplatňovania ich práv uvedených nižšie na e-mailovej adrese: zodpovednaosoba@minedu.sk alebo telefonicky na č.: +421 2 59 374 247.

3.	Práva návštevníkov ako dotknutých osôb

•	právo na prístup k osobným údajom, ktoré sa ich týkajú (vrátane práva na potvrdenie, či sú osobné údaje spracúvané a práva získať kópiu bez nepriaznivých dôsledkov na práva a slobody iných),
•	právo na opravu nesprávnych osobných údajov,
•	právo na vymazanie (zabudnutie) (ak je daný niektorý zo stanovených dôvodov a nebránia tomu žiadne právnou úpravou definované prekážky),
•	právo na obmedzenie spracúvania údajov (osobné údaje sa uchovávajú, ale inak nespracúvajú v stanovených prípadoch, okrem právnou úpravou definovaných výnimiek),
•	právo podať sťažnosť na Úrad na ochranu osobných údajov Slovenskej republiky, Hraničná 12, 820 07 Bratislava 27.
Dotknuté osoby majú aj právo kedykoľvek namietať z dôvodov týkajúcich sa ich konkrétnej situácie proti spracúvaniu osobných údajov, ktoré sa ich týka a ktoré je vykonávané na základe oprávneného záujmu uvedeného v bode 5. nižšie, prostredníctvom e-mailu zaslaného na adresu: zodpovednaosoba@minedu.sk . 
4.	Účel spracúvania osobných údajov

Kamerový systém je nainštalovaný a kontrola totožnosti a zápis do knihy návštev sa vykonáva na účely ochrany majetku MŠVVaŠ, života, zdravia a bezpečnosti zamestnancov a návštevníkov.

5.	Právny základ 

Oprávnený záujem MŠVVaŠ a osôb nachádzajúcich sa v budove ministerstva, ktorým je ochrana majetku MŠVVaŠ, života, zdravia a bezpečnosti zamestnancov a návštevníkov.

6.	Kategória príjemcov

Pokiaľ to nebude vyžadovať všeobecne záväzný právny predpis, osobné údaje získané monitorovaním vstupných priestorov budovy ministerstva, kontrolou totožnosti a zápisom do knihy návštev nebudú poskytované tretím osobám, okrem strážnej bezpečnostnej služby, ktorá zabezpečuje na zmluvnom základe pre MŠVVaŠ stráženie a ochranu predmetnej budovy. 

7.	Doba uchovávania osobných údajov

Osobné údaje sa uchovávajú iba najkratší možný čas. Zábery z kamerového systému sa uchovávajú 72 hodín. Záznamy v knihe návštev sa uchovávajú 1 mesiac. 

8.	Prenos osobných údajov do tretej krajiny alebo medzinárodnej organizácii a automatizované rozhodovanie

Prenos osobných údajov získaných monitorovaním vstupných priestorov a kontrolou totožnosti návštevníkov do tretích krajín alebo medzinárodnej organizácii sa neuskutočňuje. Automatizované rozhodovanie vrátane profilovania sa nevykonáva.